पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम उमरावनगर में शिक्षक एपी विश्वकर्मा के परिवार में एक माह के भीतर एक-एक कर पांच लोगों की मौत से ग्रामीण दहशत में थे। ऐसे में सरपंच श्रीमती ज्वाला राजेश साहू की मांग पर स्वास्थ्य विभाग ने संज्ञान लेते हुए उमरावनगर में कोरोना जांच शिविर लगाया, जिसमें ग्रामीणों ने जागरुकता दिखाई और 85 लोगों ने जांच कराया।
इस दौरान 12 ग्रामीणों में कोरोना के लक्षण पाए गए। 61 लोगों का एन्टीजन व 24 लोगों का आरटी-पीसीआर टेस्ट किया गया। और भी ग्रामीण जांच के लिए शिविर में पहुंचे थे, लेकिन किट खत्म होने के कारण वे वापस चले गए। एसडीएम के आदेश पर पुनः शिविर लगाने की बात स्वास्थ्य विभाग ने की है। काेरोना के संक्रमितों व कुछ में लक्षण दिखने वाले मरीजों को मुफ्त में दवाई का वितरण भी किया गया। बताया गया कि तहसील क्षेत्र में अब कोरोना का पीक कमजोर हुआ है। नगर में अब कोरोना संक्रमितों की संख्या कम हुई है। वहीं ठीक होकर अस्पताल व होम आइसोलेशन से डिस्चार्ज लेने वाले मरीजों की संख्या भी बढ़ी है। सर्दी-खासी-बुखार के लक्षण वाले मरीजों में भी कमी आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn